  Туспуктэм: t.me (Поезд Памяти 2022) Анжелика Тихонова корреспондент Ижкарысь лингвистикая 25 номеро лицейын дышетскись Ярослава Князева Россилэн но Белоруссилэн «Поезд памяти» ӵектосазы пыриське. 21-тӥ инвожое поезд Москваысь Брестэ вуиз. 200 пиналъёс «Брестская крепость-герой» мемориал огъетын ужрадэз сӥё-дано усьтонэ пыриськизы.Со сярысь элькунысь дышетонъя но тодосъя министерстволэн пресс-службаез ивортӥз. Кык арня ӵоже дышетскисьёс Россиысь но Белоруссиысь 15 каръёстӥ ортчозы: Брест — Гродно — Витебск — Смоленск — Ржев — Вязьма — Кубинка — Москва — Санкт-Петербург — Великий Новгород — Псков — Орша — Могилев — Гомель — Минск. Минске 3-тӥ пӧсьтолэзе вуозы, со нуналэ 1944-тӥ арын карез фашистъёслэсь мозмытӥзы. Котькуд карын пиналъёслы Быдӟым Атыкай ожлэсь историзэ вералозы но возьматозы. Россиысь но Белоруссиысь вунонтэм интыосын тодматэм сяна, дышетон программа радъялозы но парламентлэн кивалтӥсьёсыныз пумиськонъёс ортчытозы.   Пусъём, ӵектосэ сюрон понна конкурс пыр ортчыны кулэ вал. Дасэтӥ классын дышетскисьёслы историез утёнлэн кулэлыкез сярысь видео лэсьтыны но эссе гожтыны ӵектӥзы. Нимысьтыз саклык портфолиолы висъязы. Конкурсэ Россиысь гинэ 800 пиналъёс куриськонъёс келязы, ӵектосэ 100-зэ кутӥзы. Пӧлазы – Ярослава Князева. Тодэ вайытом, Вормон нунал азьын Удмуртиысь 16 студентъёс капчи атлетикая калыккуспо бызьылонэ пыриськизы. Тегъёс: поездъёс БыдӟымАтыкайож пиналъёс Россия Белоруссия история Удмуртия  